Document ID: 31995L0005

NEUVOSTON DIREKTIIVI 95/5/EY,
annettu 27 päivänä helmikuuta 1995,
edellytyksistä myöntää väliaikaisia ja rajoitettuja poikkeuksia tiettyjen eläinperäisten tuotteiden tuotantoa ja kaupan pitämistä koskevista yhteisön erityisistä terveyssäännöistä annetun direktiivin 92/120/ETY muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 43 artiklan,
ottaa huomioon komission ehdotuksen (1),
ottaa huomioon Euroopan parlamentin lausunnon (2),
ottaa huomioon talous- ja sosiaalikomitean lausunnon (3),
sekä katsoo, että
direktiivillä 92/120/ETY (4) poikkeuksen saaneiden laitosten enimmäismäärät on laajennettu vastaavasti 20 yksikköön nautakarjaa viikkoa kohti ja 1000 yksikköön nautakarjaa vuotta kohti 28 päivään helmikuuta 1995 saakka,
neuvosto on saanut komission ehdotuksen poikkeuksen saaneisiin pieniin laitoksiin sovellettavien määräysten tarkistamisesta eikä neuvosto ole voinut päättää tästä ehdotuksesta ennen 28 päivää helmikuuta 1995, ja
on mahdollista, että tiettyjen erityisolosuhteiden takia jotkin laitokset eivät voi noudattaa kaikkia annettuja erityissääntöjä 1 päivänä maaliskuuta 1995; odotettaessa neuvoston päätöstä ja paikallisten olosuhteiden huomioon ottamiseksi ja laitosten äkillisten sulkemisten välttämiseksi on syytä säätää tilapäisten ja rajoitettujen poikkeuslupien myöntämisen järjestelmä,
ON ANTANUT TÄMÄN DIREKTIIVIN:
1 artikla
Korvataan direktiivin 92/120/ETY 2 artiklan 2 kohdassa oleva päivämäärä "28 päivään helmikuuta 1995" päivämäärällä "30 päivään kesäkuuta 1995".
2 artikla
Jäsenvaltioiden on saatettava voimaan tarvittavat lait, asetukset ja hallinnolliset määräykset tämän direktiivin noudattamiseksi 1 päivään maaliskuuta 1995 mennessä. Niiden on ilmoitettava niistä välittömästi komissiolle.
Jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
3 artikla
Tämä direktiivi on osoitettu kaikille jäsenvaltioille.
Tehty Brysselissä 27 päivänä helmikuuta 1995.

Labels: 3
17
6